
Kedves Gyerekek!

**Április 11-én volt a magyar költészet napja. Minden évben megemlékezünk róla, ilyenkor szokott lenni az iskolában a szavalóverseny. Idén sajnos erre nincs mód ilyenformán, de azért nem feledkezünk meg róla. Így a mai alkotásaink is ehhez a jeles naphoz fognak kapcsolódni.**



**Téma:** A magyar költészet napja

**Feladat:** Vers illusztráció készítése

**Technika:** színes ceruzával vagy filctollal rajzolás

**Az alábbi szükséges eszközöket még a munkálkodás előtt készítsd elő:**

- tolltartó

-egy fehér lap

- laptop, számítógép vagy mobil telefon.

**Feladatok a mai napra:**

1. Nézd meg a következő diasort! Hallgasd meg az ott található linkeken keresztül a verseket!

<https://docs.google.com/presentation/d/17yWy0ZSsrjhO7Ro8Zyx4f1HS23nF-Rsuaefepabsbuw/edit?usp=sharing>

1. Csukd be a szemed és gondold végig, neked melyik a kedvenc versed!
2. Ha nem jutott eszedbe semmi, akkor ezen az oldalon nézelődj és válassz ki 1 db verset! <https://egyszervolt.hu/vers>
3. Készíts rajzot a kedvenc, vagy a kiválasztott versről, A/4-es méretben! Színes ceruzával, vagy filctollal!

**Fontos! A rajz, az egész lapot töltse be! Törekedj arra, hogy munkád szép színes legyen! Lassan, elmélyülten dolgozz! A kapkodós alkotás összecsapott munkát eredményez! A lapra írd rá a költőt és a vers címét!**

1. **Ha elkészültél fotózd le a munkádat és küld el nekem emailben, hogy én is megcsodálhassam!**

Jó munkát, jó szórakozást kívánok!

Viki néni